《题学圃古意亭》
明代·周瑛

学圃最深处，小结茅亭子。簿书有馀暇，驾言来游此。

剪茅望崔嵬，约萍看清泚。万象俱在目，一尘不到耳。

舞雩息迂响，龙门得新址。寤寐怀古人，默默会至理。

作者简介：（1430—1518）福建莆田人，字梁石，号翠渠。成化五年进士。任广德知州，以有善政，赐敕旌异。弘治初历四川参政、右布政使。始与陈献章友，而不以献章主静之说为然，谓学当以居敬为主，敬则心存，然后可以穷理。有《书纂》、《翠渠类稿》。